VPO ดีดคึก 12% นำทีม! รับราคา “น้ำมันปาล์ม-ถั่วเหลือง” พุ่งแรง
4 หุ้นน้ำมันปาล์มวิ่งคึก รับราคาน้ำมันปาล์ม เพราะภาวะตึงตัวของผลผลิตน้ำมันปาล์มทั้งมาเลเซีย-อินโดนีเซีย ส่วนราคาถั่วเหลืองเพิ่มขึ้น เนื่องจากภัยแล้งทำให้ผลผลิตถั่วเหลืองอาเจนติน่าไม่เพียงพอให้กับโรงงานสกัดกากถั่วเหลือง
4 หุ้นน้ำมันปาล์มวิ่งคึก รับราคาน้ำมันปาล์ม เพราะภาวะตึงตัวของผลผลิตน้ำมันปาล์มทั้งมาเลเซีย-อินโดนีเซีย ส่วนราคาถั่วเหลืองเพิ่มขึ้น เนื่องจากภัยแล้งทำให้ผลผลิตถั่วเหลืองอาเจนติน่าไม่เพียงพอให้กับโรงงานสกัดกากถั่วเหลือง
24 เม.ย. 2566

ผู้สื่อข่าวรายงานว่า (24 เม.ย.66) ณ เวลา 11:03 น. สำหรับราคาหุ้นน้ำมันปาล์มดีดกลับขึ้นมา เนื่องจากราคาน้ำมันปาล์มและถั่วเหลืองปรับตัวขึ้น ทำให้มีการเก็งกำไรระยะสั้นออกมา นำโดย บริษัท วิจิตรภัณฑ์ปาล์มออยล์ จำกัด (มหาชน) หรือ VPO อยู่ที่ระดับ 0.92 บาท บวก 0.10 บาท หรือ 12.20% ด้วยมูลค่าซื้อขาย 13.38 ล้านบาท
บริษัท ยูนิวานิชน้ำมันปาล์ม จำกัด (มหาชน) หรือ UVAN อยู่ที่ระดับ 7.50 บาท บวก 0.20 บาท หรือ 2.74% ด้วยมูลค่าซื้อขาย 3.67 ล้านบาท
บริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI อยู่ที่ระดับ 2.92 บาท บวก 0.06 บาท หรือ 2.10% ด้วยมูลค่าซื้อขาย 8.21 ล้านบาท
บริษัท ล่ำสูง (ประเทศไทย) จำกัด (มหาชน) หรือ LST อยู่ที่ระดับ 4.98 บาท บวก 0.08 บาท หรือ 1.63% ด้วยมูลค่าซื้อขาย 0.68 ล้านบาท
ทั้งนี้ บล.กรุงศรี พัฒนสิน ระบุในบทวิเคราะห์ว่า ราคาน้ำมันปาล์มเพิ่มขึ้น 1.71% w-w เพราะภาวะตึงตัวของผลผลิตน้ำมันปาล์มทั้งมาเลเซียและอินโดนีเซีย โดยราคาถั่วเหลืองเพิ่มขึ้น 0.55% w-w เพราะภัยแล้งทำให้ผลผลิตถั่วเหลืองอาเจนติน่าไม่เพียงพอให้กับโรงงานสกัดกากถั่วเหลือง
 